Publication: Magyar Közlöny
Issue: MK-2003-74 (Year: 2003, Number: 74)
Era: 1990-2004
Section: a képviselõi — bizottsági — munka és felelõsség elismerésérül szolgál” [24/1997. (IV. 25.) AB határozat, ABH 1997,
Paragraph Index: 293

a képviselõi — bizottsági — munka és felelõsség elismerésérül szolgál” [24/1997. (IV. 25.) AB határozat, ABH 1997, 475.] S ebben a „felelõsségben” minden bizonnyal benne értendõ a települési képviselõ köztartozás-fizetési kötelezettsége is. A nem fizetõ települési képviselõ nyilvánvalóan nem tanúsít olyan magatartást, amely méltóvá tenné a közéleti tevékenységre, a választók bizalmára. Ezt pedig vele szemben a helyi SZMSZ-ben bármikor meghatároz- 2003/74. szám hatja kötelezettségként a képviselõ-testület. [A képviselõ számára ugyanis elõírható kötelezõ magatartás (1625/B/1991. AB határozat, ABH 1991, 693.)] Hangsúlyozom azonban: más a helyzet a gazdasági társaság képviseletében fellépõ települési képviselõ esetében. Itt ugyanis magam is hajlok az Ör. e részének megsemmisítésére, minthogy az általa képviselt gazdasági társaság köztartozásáért ilyen módon nem állapítható meg a helyi képviselõ „közvetlen felelõssége”. Mindezekre tekintettel — álláspontom szerint — az Alkotmánybíróságnak el kellett volna utasítania az indítványt a nem gazdasági társaság képviseletében eljáró települési képviselõt érintõ részében. Dr. Kiss László s. k., alkotmánybíró Dr. Bihari Mihály alkotmánybíró párhuzamos indokolása Egyetértek azzal, hogy az Alkotmánybíróság a határozat rendelkezõ részében — az Alkotmány 44/A. § (2) bekezdésének sérelme miatt — megállapította Szentes Város Önkormányzata Képviselõ-testületének a képviselõk és a bizottságok nem képviselõ tagjainak tiszteletdíjáról és természetbeni juttatásáról szóló 8/1995. (III. 31.) KT. számú rendelete (a továbbiakban: Ör.) 4. § (4) bekezdésének alkotmányellenességét, és megsemmisítette azt. Álláspontom szerint azonban az alkotmányellenességet elsõsorban azért kellett volna az Alkotmánybíróságnak megállapítania, mert az Ör. kifogásolt rendelkezése olyan — a képviselõk összeférhetetlenségére vonatkozó — kérdésben szabályoz, amely kérdés önkormányzati rendeletben nem, hanem csak törvényben szabályozható. Az önkormányzati képviselõk összeférhetetlenségére vonatkozó szabályokat jelenleg az Országgyûlés által a jelenlevõ képviselõk kétharmadának szavazatával elfogadott, a helyi önkormányzati képviselõk jogállásának egyes kérdéseirõl

Source: https://magyarkozlony.hu/hivatalos-lapok/20e1af0973255da062f16d82cae6a6ad52cf887e/dokumentumok/540c06180bbe576bebe66fa3c10801ae317bd8f5/letoltes